Návrh

**V Y H L Á Š K A**

**Ministerstva hospodárstva Slovenskej republiky**

z ................. 2018,

**ktorou sa ustanovujú pravidlá pre výber výkupcu elektriny formou aukcií a požiadavky na finančné a ekonomické postavenie, kreditné riziko a dôveryhodnosť**

Ministerstvo hospodárstva Slovenskej republiky (ďalej len „ministerstvo“) podľa § 19 ods. 1 písm. n) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon“) ustanovuje:

§ 1

**Vyhlasovanie aukcie**

Aukcia sa začína vyhlásením aukcie. Aukcia sa vyhlasuje zverejnením výzvy na predkladanie ponúk na webovom sídle ministerstva. Ak výzva na predkladanie ponúk nie je zverejnená na webovom sídle ministerstva v rovnaký deň, za deň vyhlásenia aukcie sa považuje prvý deň, keď je výzva zverejnená na webovom sídle ministerstva.

§ 2

**Predkladanie ponúk**

(1) Vo výzve na predkladanie ponúk sa určí lehota, v ktorej môžu záujemcovia prekladať ponuky. Táto lehota nesmie byť kratšia ako ... od začatia aukcie.

(2) Ponuku možno predložiť v písomnej alebo elektronickej podobe na adresu uvedenú vo výzve na predkladanie ponúk.

(3) Ponuka sa predkladá v eurách za jednotku množstva elektriny, na základe ktorej bude určená odplata za činnosť výkupcu elektriny podľa § 5a ods. 2 zákona, a to v rozlíšení na percentuálne podiely určené vyhlasovateľom vo výzve.

(4)  Prílohou ponuky sú doklady preukazujúce splnenie podmienok účasti.

§ 3

**Vyhodnotenie ponúk**

(1) Po uplynutí lehoty na predkladanie ponúk ministerstvo z ponúk záujemcov, ktorí spĺňajú podmienky účasti vyberie najvhodnejšiu ponuku. V aukcii na výber výkupcu elektriny môže ministerstvo vybrať ako výkupcu elektriny jedného alebo viacerých záujemcov.

(2) Na neúplné ponuky, ktorých súčasťou nie sú doklady preukazujúce splnenie podmienok účasti sa neprihliada.

(3) Vyhodnotenie ponúk sa vykoná do ... dní od uplynutia lehoty na predkladanie ponúk. Ministerstvo zverejní výsledok aukcie na svojom webovom sídle.

§ 4

**Podmienky účasti**

(1) Podmienkou účasti v aukcii je splnenie

a) podmienok na vydanie povolenia podnikať v energetike právnickej osobe podľa osobitného predpisu,[[1]](#footnote-1))

b) požiadaviek na dôveryhodnosť podľa § 5 ods. 1,

c) požiadaviek na finančné a ekonomické postavenie podľa § 5 ods. 2,

d) požiadaviek na kreditné riziko podľa § 5 ods. 3

e) ďalšie podmienky účasti uvedené vyhlasovateľom vo výzve.

(2) Záujemca preukazuje

a) podmienky účasti podľa odseku 1 písm. a) spôsobom ustanoveným osobitným predpisom,2)

b) podmienky účasti podľa odseku 1 písm. e) spôsobom ustanoveným vyhlasovateľom vo výzve,

c) podmienky účasti podľa odseku 1 písm. b) čestným vyhlásením,

d) podmienky účasti podľa odseku 1 písm. c)

1. písm. a) doloženým potvrdením zdravotnej poisťovne a Sociálnej poisťovne nie starším ako tri mesiace,

2. písm. b) doloženým potvrdením miestne príslušného daňového úradu nie starším ako tri mesiace,

3. doloženým potvrdením príslušného súdu nie starším ako tri mesiace,

4. súvahy alebo výkazu o majetku a záväzkoch za predchádzajúce zdaňovacie obdobie,

5. prehľadu o celkovom obrate najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti,

e) podmienky účasti podľa odseku 1 písm. d)

1. vyjadrením banky alebo pobočky zahraničnej banky,

2. potvrdením o poistení zodpovednosti za škodu spôsobenú pri výkone činnosti, ktorého podmienky určí vyhlasovateľ vo výzve,

3. odovzdanie bankovej záruky vystavenej bankou alebo pobočkou zahraničnej banky, ktorej podmienky určí vyhlasovateľ vo výzve.

§ 5

**Požiadavky na finančné a ekonomické postavenie, kreditné riziko a dôveryhodnosť výkupcu elektriny**

(1) Požiadavky na dôveryhodnosť spĺňa osoba,

a) ktorá nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

b) ktorej nebola v poslednom roku uložená pokuta Úradom pre reguláciu sieťových odvetví alebo Slovenskou obchodnou inšpekciou.

(2) Požiadavky na finančné a ekonomické postavenie spĺňa osoba,

a) ktorá nemá nedoplatky poistného na zdravotné poistenie, sociálne poistenie a na povinných príspevkoch na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

b) ktorá nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

c) na ktorej majetok nebol vyhlásený konkurz, nie je v reštrukturalizácii, nie je v likvidácii, ani nebolo proti nej zastavené konkurzné konanie pre nedostatok majetku alebo zrušený konkurz pre nedostatok majetku.

(3) Požiadavky na kreditné riziko spĺňa osoba, u ktorej nevzniká pochybnosť o možnom budúcom neplnení záväzkov vyplývajúcich z činnosti výkupcu elektriny.

§ 6

**Účinnosť**

Táto vyhláška nadobúda účinnosť ....

Návrh

**V Y H L Á Š K A**

**Ministerstva hospodárstva Slovenskej republiky**

z ................. 2018,

**ktorou sa ustanovuje zoznam oprávnených priemyselných odvetví**

Ministerstvo hospodárstva Slovenskej republiky (ďalej len „ministerstvo“) podľa § 19 ods. 1 písm. o) zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov (ďalej len „zákon“) ustanovuje:

§ 1

Zoznam oprávnených priemyselných odvetví podľa § 6a ods. 1 písm. b) zákona je uvedený v prílohe.

§ 2

Táto vyhláška nadobúda účinnosť ....

**Príloha k vyhláške č. .../2018 Z. z.**

**Zoznam oprávnených priemyselných odvetví**

|  |  |
| --- | --- |
| Kód NACE | Opis |
| 510 | Ťažba čierneho uhlia |
| 729 | Dobývanie ostatných neželezných kovových rúd |
| 811 | Dobývanie dekoračného a stavebného kameňa, vápenca, sadrovca, kriedy a bridlice |
| 891 | Ťažba chemických a hnojivových minerálov |
| 893 | Ťažba soli |
| 899 | Iná ťažba a dobývanie i. n. |
| 1032 | Výroba ovocnej a zeleninovej šťavy |
| 1039 | Iné spracovanie a konzervovanie ovocia a zeleniny |
| 1041 | Výroba olejov a tukov |
| 1062 | Výroba škrobu a škrobových výrobkov |
| 1104 | Výroba iných nedestilovaných kvasených nápojov |
| 1106 | Výroba sladu |
| 1310 | Príprava a spriadanie textilných vlákien |
| 1320 | Tkanie textilu |
| 1394 | Výroba povrazov, šnúr, motúzov a sieťovín |
| 1395 | Výroba netkaného textilu a výrobkov z neho okrem odevov |
| 1411 | Výroba kožených odevov |
| 1610 | Pilovanie a hobľovanie dreva |
| 1621 | Výroba dosiek a drevených panelov |
| 1711 | Výroba celulózy |
| 1712 | Výroba papiera a lepenky |
| 1722 | Výroba výrobkov pre domácnosť, hygienické a toaletné výrobky |
| 1920 | Výroba rafinovaných ropných produktov |
| 2012 | Výroba farbív a pigmentov |
| 2013 | Výroba ostatných základných anorganických chemikálií |
| 2014 | Výroba ostatných základných organických chemikálií |
| 2015 | Výroba priemyselných hnojív a dusíkatých zlúčenín |
| 2016 | Výroba plastov v primárnej forme |
| 2017 | Výroba syntetického kaučuku v primárnej forme |
| 2060 | Výroba umelých vlákien |
| 2110 | Výroba základných farmaceutických výrobkov |
| 2221 | Výroba plastových dosiek, fólií, hadíc a profilov |
| 2222 | Výroba plastových obalov |
| 2311 | Výroba plochého skla |
| 2312 | Tvarovanie a spracovanie plochého skla |
| 2313 | Výroba dutého skla |
| 2314 | Výroba sklenených vlákien |
| 2319 | Výroba a spracovanie ostatného skla, vrátane technického skla |
| 2320 | Výroba žiaruvzdorných výrobkov |
| 2331 | Výroba keramických obkladačiek a dlaždíc |
| 2342 | Výroba keramického sanitárneho vybavenia |
| 2343 | Výroba keramických izolátorov a izolačných doplnkov |
| 2349 | Výroba ostatných keramických výrobkov |
| 2399 | Výroba ostatných nekovových minerálnych výrobkov i. n. |
| 2410 | Výroba surového železa a ocele a ferozliatin |
| 2420 | Výroba rúr, rúrok, dutých profilov a súvisiaceho príslušenstva z ocele |
| 2431 | Ťahanie tyčí za studena |
| 2432 | Valcovanie pásov za studena |
| 2434 | Ťahanie drôtov za studena |
| 2441 | Výroba drahých kovov |
| 2442 | Výroba hliníka |
| 2443 | Výroba olova, zinku a cínu |
| 2444 | Výroba medi |
| 2445 | Výroba ostatných neželezných kovov |
| 2446 | Výroba jadrového paliva |
| 2720 | Výroba batérií a akumulátorov |
| 3299 | Ostatná výroba i. n. |
| 2011 | Výroba priemyselných plynov |
| 2332 | Výroba tehál, obkladačiek a stavebných výrobkov z pálenej hliny |
| 2351 | Výroba cementu |
| 2352 | Výroba vápna a sadry |
| 2451/2452/2453/2454 | Odlievanie železa, ocele, ľahkých kovov a ostatných neželezných kovov |
| 2611 | Výroba elektronických komponentov |
| 2680 | Výroba magnetických a optických médií |
| 3832 | Recyklácia triedených materiálov |

1. ) § 7 zákona č. 251/2012 Z. z. o energetike a o zmene a doplnení niektorých zákonov v znení neskorších predpisov. [↑](#footnote-ref-1)